b"\n_START_ARTICLE_\nMarcelo Estigarribia\n_START_SECTION_\nBiografija\n_START_PARAGRAPH_\nEstigarribia je ro\xc4\x91en i odrastao u Fernando de la Mora, samo jedan kilometar udaljenom mjestu od glavnog grada Asunci\xc3\xb3na. Dolazi iz vrlo religiozine obitelji te u slobodno vrijeme voli \xc4\x8ditati Bibliju.\n_START_SECTION_\nUni\xc3\xb3n Pac\xc3\xadfico\n_START_PARAGRAPH_\nMarcelo je zapo\xc4\x8deo svoju karijeru u mla\xc4\x91im kategorijama kluba Uni\xc3\xb3n Pac\xc3\xadfico prije nego li je pre\xc5\xa1ao u Sport Colombiu gdje je zabilje\xc5\xbeio svoj prvi profesionalni nastup sa 17 godina.\n_START_SECTION_\nLe Mans\n_START_PARAGRAPH_\n2006. godine pre\xc5\xa1ao je u poznatiji paragvajski klub, Cerro Porte\xc3\xb1o. Iz Cerro Porte\xc3\xb1a 2008. prelazi u Europu, u francuski Le Mans koji je tada nastupao u prvoj francuskoj ligi.\n_START_SECTION_\nNewell's Old Boys\n_START_PARAGRAPH_\n27. prosinca 2009. Newell's Old Boysi doveli su Estigarribiju na 18-mjese\xc4\x8dnu posudbu iz Le Mansa.\n_START_SECTION_\nJuventus\n_START_PARAGRAPH_\nEstigarribia je 28. kolovoza 2011. pre\xc5\xa1ao u talijanski Juventus na jednogodi\xc5\xa1nju posudbu s pravom otkupa ugovora na kraju sezone. Debitirao je u utakmici protiv Chieva, a po prvi puta je po\xc4\x8deo od prve minute mjesec dana kasnije protiv Genove. Svoj prvi pogodak za Juventus zabio je Napoliju u gostima kada je smanjio rezultat na 3:2 te pomogao Juventusu da se domogne boda. Utakmica je na kraju zavr\xc5\xa1ila 3:3, a Estigarribia je pokazao odli\xc4\x8dnu igru.\n_START_SECTION_\nReprezentativna karijera\n_START_PARAGRAPH_\nPrvi poziv za paragvajsku reprezentaciju dobio je pred prijateljsku utakmicu s Obalom Bjelokosti 2008. godine. Svoj prvi pogodak za Paragvaj postigao 31. o\xc5\xbeujka 2010. u prijateljskoj utakmici protiv Ju\xc5\xbenoafri\xc4\x8dke Republike. Svojim odli\xc4\x8dnim igrama na Copa Americi 2011. natjerao je \xc4\x8delnike talijanskog Juventusa da ga dovedu."